Kørte i grøften Brandbilen, en 4x4 tendervogn, kørte op af en skrænt  på Løgstørvej ved Hobro. Det oplyser indsatsleder Peter Christiansen fra Falck til TV2/Nord. To brandfolk kvæstet De to brandmænd som sad i køretøjet, blev begge kvæstet ved ulykken. De er nu indlagt på henholdsvis Aalborg og Hobro Sygehus. Brandfolkenes tilstand kendes ikke på nuværende tidspunkt. Årsagen ukendt Årsagen til ulykken kendes ikke, men der var ingen modkørende eller andre biler involveret. Brandbilen var på vej til en gårdbrand i Stenild, da ulykken skete. Falck på stedet Falck er på stedet med to bjærgningskøretøjer, som er i gang med at slæbe brandbilen op af grøften. Omkring klokken 16.30 forventer Falck at være færdig med at rydde op.

Referat:
Fredag eftermiddag kørte en brandbil galt på vej til en brand.